**6.PRAKTIKA: KALE HEZIKETAN ESPAZIOA IKASKUNTZAREN FAKTOREA**

“Mala Hierba” pelikula ikusi dugu, zeina gizarte hezitzaile batek hezituekin harremantzeko eta beraien garapenean laguntzeko Aurrera eramaten dituen jarduerak erakusten dituen. Horrela bada, jarduera horiek espacio ezberdinetan identifikatu eta osotasun batean ulertuta, jarduera zuzena edo zeharkakoan sailkatu dugu.

PRAKTIKA:

1. “Mala Hierba” filmean, espazio ezberdinetan jarduera hezitzaile ugari ikusi ditugu. 7 espazio bereizi ditugu: Plaza, Gela iluna, Kalea, Etxea, Bulegoak, Monjen eskola, Supermerkatua-parkina.

**A.- Plaza**

Komunikatzeko eta harremantzeko gaitasuna garatzen ikasiko dute plaza honetan elkartuko diren pertsonei laguntza eskainiz edota emanez. Hala errespetuz jokatzen eta harremantzen dakitenek diru gehiengoa lortuko dute, ohartuz ez dela bandalismoa bide bakarra eta ezagutzen ez zituzten gaitasun batzuk ere badituztela. Bide batez, sorkuntza bermatzeko baliagarria den metodologia erabiltzen da. Haien arteko konpetibitate positibo bat sustatzen du era berean eta honek errekonozimendua dakar.

**1go gertakaria:** Waelek, ikaskideak plazara eramaten ditu haien imaginazioa eta komuniokatzeko gaitasunak azaleratzeko, hauek ahalik eta diru gehien lortu behar dute.

**2. gertakaria:** 2 ikaskideek, haien komunikatzeko gaitasun faltarengatik ez dute dirurik lortzen.

**3. gertakaria:** Ikaskide bat, negarrez hasten da norbaitek lagun diezaion eta azkenean, norbaitek laguntzen dio

**4. gertakaria:** Ikaskide batek dantza egiteko bere abileziak azaltzen ditu, diru mordoa lortuz.

**5.gertakaria:** Beste ikaskide batek, ordea, bideojoku batzuetan arrakasta handia lortu eta berak ere diru mordoa lortzen du.

**B.-Ikasgela**

Gune honetan ematen den jarduera hezitzailea konfiantzaren sustapenean oinarritzen dena izango da. Hezitzaileak zenbait dinamika ematen ditu aurrera, hezituekin konfiantza eta harreman bat saretzeko. Hasieran kostatzen zaion arren, hezituak isilik baitaude, poliki-poliki irekitzen hasten dira. Behin irekitzen direla, eta beraien artean nolabaiteko harremana errotzen denean, hezitu bakoitzak duen arazoa identifikatu dezake hezitzaileak, eta horrela, gainerako hezituak, bata besteari laguntzen, bakoitzak dituen arazo horiei aurre egitea ahalbidetzen dituen dinamikak jartzen ditu abian.

**1go gertakaria:** Bi ikaskideak bata besteari gaizki esaka aritzen dira, auzo ezberdinetakoak direlako eta auzo ezberdin hauen artean liskarrak eta eztabaidak daudelako. Waelek hau ikustean, hauen arteko eztabaida zentzugabeak mozten saiatzen da, azken batean, auzo batean edo bestean bizi izanak ez duelako bi pertsonen arteko harremana eten behar eta era berean, ez delako euren familien esku egon ze auzoetan bizi.

**2.gertakaria:** Ikaskide batek ez du ondo menperatzen hizkuntza, bere testuinguruak ez zuelako hori ahalbidetu eta ez zuelako laguntzarik jaso. Hortaz, hezitzaileak, beste alde batera begiratu beharrean eta norbanako honi baztertu, denon artean erakustea proposatzen du, integrazio prozesu bat bultzatuz.

**3.gertakaria:** Wael iritsi bezain pronto, ikaskide guztiak honi baztertzeko asmo argia zuten, azken batean, ez baizen haien gustukoa ezta haien erabakia bertan egotea, guztiz behartuta zeuden. Waelek, hau ikusita, haien atentzioa deitzen saiatzen da, hauen interesa piztuz eta konfidantza eskeiniz.

**4. gertakaria:** Waelek hauen presentzia bermatzeko, hau da, hauek zentrora bultatzeko, egunero 10 euro ematen dizkie, hauek konturatu barik gezurretazkoak direla. Hasieran, hauek 10 euroengatik etortzen badira ere, denboraren poderioz, benetan nahi dutelako etortzen dira.

**5. gertakaria:** Ikaskide batek, Nadia izeneko zehazki, bere ezagutza maila handiak edota jakituriak ez dio uzten besteen ikuspuntuak ulertzen edo onartzen. Waelek honi irtenbidea jartzen dio Nadiari ulertaraziz, besteen ikuspuntuak edo iritziak onartzen ikasi behar duela, nahiz eta bera ez etorri bat haiekin.

**C.-Etxea eta kalea.**

Amonaren edo hobeto esanda hezitzailearen ama ordearen etxean gertatzen den jarduera hezitzailea konfiantzan edo familiaren harreman eta babesean oinarrituko litzateke. Finean, Wäel eta bere ama ordeak duten harremana, elkarren arteko hartu eman batean sortua izanda, une zailetan zein onetan elkarren alboan egonda eta bata besteari lagunduz. Beraz, jarduera hezitzaile bezala arraro dirudien arren, edo familia batean konfiantza eta laguntza oinarrizko diren arren, hauen kudeaketa eta hartu-eman egoki bat hezitzaileak oso kontutan eduki behar dituen faktore bezala identifikatzen ditugu.

Ludoren etxearen testuinguruari dagokionez, hau apur bat aldatzen da. Izan ere, mutil honek, hainbat anai- arreba txikiago ditu eta ama gaixo du. Familia aurrera ateratzeko, beraz, droga saltzera kondenatuta ikusten da. Honek utzi nahi duen arren, droga saltzera derrigortzen zion poliziak ez dio uzten, eta beraz, saltzen jarraitzeko beharrean aurkitzen da. Honen aurrean, Wäel azaltzen da, zeina orain dela urte batzuk droga saltzailea izan zen, eta honek laguntzen dio Ludori mundu horretatik ateratzen, polizia atxilotzea lortuz.

Beraz, etxeko panorama hau “kaleko” jardunarekin erabat lotua ikus dezakegu, eta aldi berean, Wäelen jarduera hezitzaileak eragin handia du. Izan ere, klaseetan Ludo ezagutuz eta honen testuingurua aztertuz, mutilak zuen arazo baten errora iritsi da eta hau soluzionatu du, nahiz eta bere bizia arriskuan jarri duen. Beraz, hemen ere, beste auzi bat sartu genezake, hala nola, hezitzailea bera hezituaren bizitzaren edo arazoaren oso barrenera sartzen baita, eta arazo hori ere bere bihurtzen baitu. Horregatik ere aztertu eta galdetu beharra dugu, ea hezitzaileak zein puntura arte sartu behar duen hezituaren bizitzan.

**1.go gertakaria:** Ludo ikaskideak droga saltzeko beharra dauka bere familia aurrera ateratzeko.

**2.gertakaria:** Ludok etxeko gauza guztiak egiten ditu: anai-arrebekin jolastu eta hauei afaria egin eta oheratu, amari zaindu…

**3.gertakaria:** Ludo, poliziak meatxatu egiten du drogen munduan jarrai dezan.

**4.gertakaria:** Ondoren, polizia berak Wäli meatxatzen du, beregandik dirua irabazteko.

**D.-Bulegoak**

Bulegoko guneari dagokionez, bertan bi gertakari nagusi ematen dira. Alde batetik, hezitzaileak berak, klasean ikusitakoarekin eta hezituen jarrera kontuan harturik aurrera eramaten ditu errreflexio batzuk. Horrela bada, beraien testuingurua eta bizitza analizatzen du, eta beraien jarreraren zergaitia ikertzen saiatzen da. Horren harira ere, hezituen arazoak soluzionatzeko dinamikak eta praktikak pentsatu eta aurrera eramaten ditu. Horretaz gain ere, konturatzen da nahiz eta bera ez den hezitzaile profesional bat, enpatia izanez eta hezituen zapatetan jarriz, benetan hezitzailearen papera izatera iristen dela, eta benetan hezitu horien ongizateak kezkatzen diola, ez baititu edozein hezitzaileren eskuetan utzi nahi.

Bestetik ere, ikus dezakegu, Wäel, bere ama ordearen, eta bere jefearen arteko harremana sustatu eta hobetzen dela. Finean, hezitu horien ongizatea bilatzen dute pertsona hauek, eta hasiera batean horrek lotzen baditu ere, beste gertakari edo egoera batzuek elkar lotzera bideratzen dituztela konturatzen dira. Horrela bada, elkarren arteko konfiantza eta harremana handitzen doa.

**1.gertakaria:** Film honetan, bulegoa zeharkako funtzio orokor gisa azaltzen da. Hau da, bertan, hezitzaileak klasea prestatzen du ondoren,  ikaskideen aurrean aurkeztu ahal izateko.

**2.gertakaria:**Bulegoetan lan postuetako kastinak ere azaltzen dira, hezitzaile egoki edo eta hoberenaren bila.

**3.gertakaria:**Hezitzaileak, Wälen ama ordeak eta zuzendariak elkarren artean sortzen duten harreman estuak ere bulegoetan bermatzen dira.

4.

* **Goffmanen arabera zein motako espazioak izan daitezke?**

Espazio finkoetaz hitz egiten du Goffmanek, hauek geografikoki definitutako espazioak dira, jabetzatzat, kontrolpekotzat eta erabilera esklusiboko espaziotzat jo daitezke eta askotan eremu publiko edo semipublikoetako parte dira. Gazteen kasuan, hauek, parkeak, plazak, lokalak eta kaleetako txoko baztertuak izango lirateke, hauek, ordena publikoarengandik urrun geratzen diren guneak dira normalean. Begi bistatik kanpo daudenak.

Beste alde batetik, egoeraren arabera moldatutako espazioetaz hitz egiten du “territorios situacionales” hauek hiritar guztiek erabili ditzakete eta erabiltzen duen orok du erabilera hori aldarrikatzeko eskubidea. Helburu erlazionalak, ikasketarakoak, eta edukien gozamena dira.

* **Zergatik eta zertarako erabiltzen da espazioa kale heziketan?**

Espazioa leku estrategikotzat hartzen da kale heziketan, lan egiten den kolektibo bakoitzak bere espazioa izango duelako elkarekintzetarako. Egin beharreko lanaren zein interesen arabera hezitua espazio batzuetara gerturatu edo urrunarazi genezake espazioak eskeintzen duen heziketa tresnak erabili ahal izateko.

* **Zuen testuinguruan zein espazio motak erabiliko zenukete eta zertarako?**

Gure lana gune fijoetan burutuko dugu, pribatuarekin mugan. Batez ere gune isolatuetan egingo dugu lan, autoritaterik iritsiko ez den guneetan batez ere kokaleku konfliktiboenak edo gizartetik baztertuenak direlako. Bertan, esku-hartzea beharrezkoa izango delarik, hori landuko dugu.

|  |  |  |  |
| --- | --- | --- | --- |
| **JARDUERA ZUZENA SOZIOHEZITZAILEA** | | | |
| ESPAZIOA | Prestakuntza | Bitartekaria | Sustatzailea |
| **A**)**PLAZA** | Dinamika baten bitartez norberaren autonomia lantzea izango litzateke xedea. . | Plazara joan, eta dirua lortzea dute helburu, norberak bere gaitasunak adieraziz. | Hezitzaileak proposatu eta aurrera eramaten duen ekintza bada ere, denek sustatzen duten jarduera dela argi ikusi dezakegu. |
| **B)IKASGELA** | Bertan ikaskide bakoitzare hutsuneak edota arazoak aurkitu eta hauei irtenbidea bilatzen die. Elkar lana bultzatuz, enpatia sustatuz eta laguntasuna bermatuz. | Elkarren  arteko harremanak sustatzeko, ekintza eta jolas desberdinak egiten dituzte. Beti ere, beraiek protagonistak izaten. | Elkarrengandik sortutako giroa oso osasuntsua bihurtu zen. Elkarren arteko babesa izugarri handitu zen, eta famili giroan bezala sentiarazi ziren |
| **C)ETXEA ETA KALEA** | Ikasgelatik kanpo, kalean ikasteko gai direla erakusteko gai izan zen irakaslea. Kalean ekintza desberdinen bitartez, hainabt balore bildu eta barneratzeko gai izan ziren. Gainera, hezitzaileak ere, etxeko arazoetan  esku hartu zuen. | Haien konfiantza lortzea izan zen guztiaren funtsa. Azken batean, konfiantzaren bitartez, hezitzailearen aholkuak jarraitzen zituzten eta arazo baten aurrean beraien gana joten zuten. | Elkar lana garrantzitsua izan zen esparru hauetan norberarengandik eta besteengandik asko ikasi zutelako. |
| **ZEHARKAKO FUNTZIO OROKORRAK** | | | |
| ESPAZIOA | Diagnostikoa | Diseinua, Implementazioa  eta Ebaluazioa | Kudeaketa |
| **A)BULEGOA** | Oso garrantzitsua den esparru bat bilakatzen da film osoan zehar. Azken finean, bulegoan harremanak sendotu eta giro hobea sortu zuten. Bertan, erabaki garrantzitsuenak hartzen zituzten; hezitzailea aukeraketa, klaseko prestaketa... | Ikasgelak orakorrean ez zuen diru iturri nagusirik. Baztertua zegoen eta ez zuen inolako zaintzarik jasotzen. Film honetan, diruak garrantzi handirik ez duela ohartu gara. Azken finean, ikusi dugun moduan, baliabide exkaxak izan arren, haien beharrei erantzuten jakin dute momentu guztietan. | Azken erabakiak, zuzendariak hartzen zituen arren, zuzendari demokratikoa zen, hots, hezitzailea eta bere ama ordearen  erabaki eta nahiak kontuan hartzen zituen. |

TALDEKO HAUSNARKETA:

Praktika honetan landu duguna  “Mala Hierba” pelikulako gizarte hezitzailearen jarduna izan da espazio ezberdinetan, hala nola, espazio bakoitzean nola moldatzen den erakusten du landu beharreko edukiaren ere kontuan hartuta. Aldi berean, hezituen eta hezitzaileen arteko harremanak nolakoak diren islatzen ditu, eta baita harreman horien garapen positiboa konfiantzak gora egin ahala. Hezitzaileen arteko harreman profesional zein pertsonalak ere erreflejatuta azaltzen dira. Beraz, finean, gizarte hezitzaileak hezituekin sortutako harremanez aparte, hauek ematen duten garapena eta hobekuntza islatzen dira.

Prozedurari dagokionez, lehenik eta behin “Mala Hierba” pelikula ikusi dugu, eta horren inguruko apunteak edo informazio esanguratsua jaso dugu. Ondoren, praktika egiten hasi gara, eta bertan, lehenik eta behin, espazio ezberdinak identifikatu ditugu, eta ondoren, espazio horretan ematen diren bost gertaera ezberdin eta gizarte hezitzaileak aurrera eramaten duen jarduera hezitzailea zein jarduera horren helburuak.   
Ondoren, Goffmanen testu bat irakurri dugu espazioaren ingurukoa den, eta horren inguruko zenbait gadera erantzun ditugu.  
Amaitzeko, koadro batean bildu dugu gizarte hezitzailearen inguruan bildu dugun jarduna, hala nola, zuzeneko jardun hezitzailea eta zeharkakoa bezala identifikatua.

Balorazio orokorrari dagokionez, esan beharrean gaude “Mal Hierba” pelikula zer pentsatu eragin zigula. Gizarte hezitzailearen papera modu zuzen eta konpletu batean islatzen dela uste dugu, eta benetan baliagarria suertatu zaigu gure etorkizuneko jarduna identifikatzeko momentuan. Aldi berean, hezitzailearen eta hezituen arteko harremanek izan ditzaketen garapen positibo horiek ikusi ditugu eta benetan esanguratsua iruditu zaigu eta aldi berean harrigarria harreman horien eboluzioa bera. Beraz, gizarte hezitzaile zein pedagoga bezala, pelikula, eta horrekin jarraiki aurkitzen dugu praktika, etorkizunerako eta oraingo egunerokotasunerako beharrezkoa eta erabat praktiko eta erabilgarria iruditzen zaigu.

**7. PRAKTIKA: KODE DEONTOLOGIKOA**

Praktika honetan landu duguna Gizarte Hezizaile zein Pedagogoaren kode deontologikoa da, edo hobeto esanda, bi langile perfil hauek eduki behar ditzaketen printzipioak eta zabaldu edo irakatsi behar dituzten baloreak hala nola. Horretarako, bi kasu ezberdin jorratu dira, bat pedagogo bati lotua eta bestea, berriz, gizarte hezitaileri. Horrela, bi gertaera edo arazo planteatu dira, eta ondoren, gatazka horiek konpontzeko bi konponbide ezberdin, talde bakoitzaren perspektibaren baitan.

PRAKTIKA:

PEDAGOGIAKO KASUA

Eskola batean, DBHko soinketako klasean aldageletan zeudela, neska batek beste bi neskei mugikorra kendu eta biluzik argazkiak atera dizkie. Horren ostean, beste gelakideei erakutsi dizkie argazkiak, eta irakaslea konturatzerakoan ezabatu eta bera ez dela izan azpimarratu du. Zenbait gelakide testigu dira gertaera horretaz, baina ez dira ausartzen kontatzera, izan ere, argazkiak atera dituen ikaskideak boterea baitu taldean edo ikasgelan.

Zer egingo zenuke edo zein neurri hartuko zenituzke kasu honi aurre egiteko?

Gure erantzuna:

Arazoa lantzeko hiru talde desberdin banatuko genituzke, lehenik, argazkiak atera dituen pertsonarekin hitz egingo genuke zihurrenik horrelako ekintza baten erroa beste nonbaitetik datorrelako. Beharrezko laguntza psikologikoaren bidez, hausnartzea egingo genioke eragindako kalteen kontzientzia hartu dezan eta beharrezko neurriak hartuko ditugu.

Ondoren, “biktimengan” akzio horrek izan dituen eraginak aztertuko genituzke eta egoerari bira ematen lagunduko genieke, horretarako beharrezkoak dituzten tresnak eskeiniaz. Azkenik, arazo honek klase guztian eragina izan duenez eta zenbait gelakide argazkien testigu izan direnez, klasean landuko dugu gaia berriro horrelako ekintzak ez errepikatzeko eta testigu izan direnak salatzeko beldurrik ez izateko.

9. taldearen erantzuna:

Gaia eskolan esklusiboki landuko genukeen zerbait izango litzake eta hasiera batean gurasoei gaia helaraziko genien arren, ez genieke esku hartzen utziko. Argazkiak atera dituen pertsona ez genuke eskolatik botako, honek ez baitu ezer konpontzen. Hitzezko komunikazioaren bidez eta hausnarketa bultzatuaz arazoari konponbide bat bilatuko genioke eta laguntza psikologikoa beharrezkoa izango balitz, eskeiniko genieke.

9.TALDEAREN GERTAERA

Udalekuetara etorri diren 16-17 urteko gazte talde bat harrapatu duzu erretzen. Udalekuaren arauen aurka joateaz gain, adin txikikoak direla esan beharrik ez dago. Menpekotasun handia duela antzeman duzu. Gainera, taldeko helduenak dira, eta horrek, eragina du egonaldian. Udalekuetako arauek udalekutik kanporatzea adierazten dute, gurasoekin hitz egin ondoren. Baino, ez zaizu irtenbide egokia iruditzen.

Gure erantzuna:

Begiraleen artean elkartuko ginatee gertaeraz hitz egiteko. Gazte horiek konfiantza gehiena duten begiralearekin hitz egitea iruditzen zaigu zuzenena. Begiralea bera, beraien maila berean jarri eta modu egoki eta ez autoritarioan hitz egitea iruditzen zaigu egokiena. Horrela, ulertarazi nahiko diegu udalekuan ezin dela erre eta nahiz eta ulertzen dugun egiten dutena gu ere gateak izan garelako, udalekua bizikidetzan oinarritzen dela eta beraien jardunak kalte egiten dietela bai beraiei eta bai guri.

Beraz, garrantzitsuena ikusten duguna zera da argumentatutako eztabaida baten ostean ulertaraztea zergatik ezin duten erre, baina beti ere beraien maila berean jarriz eta hitz eginez.

TALDE HAUSNARKETA:

Praktika honen helburua, Pedagogo zein Gizarte Hezitzaileen kode deontologikoa edo kode etikoa ezagutzea eta praktikan jartzea izan zen. Kode etikoak, geure lanbidean topatuko ditugun erronken aurrean izan beharreko jarrerak edo oinarrizko printzipioak dira, hau da, modu egokian lan egin ahal izateko erabili beharrekoak.

Praktika burutzeko, lehenik eta behin gure taldeari egotzi zitzaion lanbidearen kode deontologikoa irakurri genuen, kasu honetan, pedagogiakoa. Horren ostean, kode hori praktikan jarriko zuen kasu edo erronka bat planteatu genuen, eskola batean gertatuko zena, hau da, hezkuntza formalaren esparruan. Kasuari guk emango genioken erantzuna planteatu genuen taldean eta gure kasua beste talde bati eman genion. Beste talde horrek aurretik Gizarte Hezitzaileen kode deontologikoa irakurria zuen eta praktikan jartzeko kasu bat proposatu zuten, zeina guk erantzun bat eman beharko genion. Azkenik talde haundian ikasle guztiak geure kasua eta erantzuna planteatu genituen.

Oso garrantzitsua iruditzen zaigu ikasketak hasten ditugunetik, etorkizunean Gizarte Hezitzaile zein Pedagogo bezala topatuko ditugun kasuak planteatzen hastea eta pixkanaka pixkanaka eskuratzen ditugun tresnekin erantzuna ematen ikastea. Kode deontologikoa bezalako baliabide bat oso erabilgarria iruditzen zaigu lanean hasteko. Praktika hau egitea erronka bat izan da guretzat, planteatu ez genituen kasuen inguruan pentsatu behar izan dugulako hala ere, gustora aritu gara ideia desberdinen arteko debatea sortu ostean, adostasun batera iritsi ahal izan dugulako.